মনযূর উল করীম

মনযূর উল করীম (৯ ফেব্রুয়ারি ১৯৩৬ - ৪ ডিসেম্বর ২০১৭) ছিলেন বাংলাদেশের একজন সরকারি কর্মকর্তা। তিনি বাংলাদেশ স্কাউটসের প্রধান জাতীয় কমিশনার হিসাবে দায়িত্ব পালন করেছেন। তিনি স্বরাষ্ট্র, যোগাযোগ, তথ্য, স্বাস্থ্য, বেসামরিক বিমান পরিবহন ও পর্যটন, শ্রম এবং জনশক্তিসহ বাংলাদেশের বিভিন্ন গুরুত্বপূর্ণ মন্ত্রণালয়ে সরকারের সচিব হিসেবে দায়িত্ব পালন করেছেন। তিনি নোয়াখালীর জেলা প্রশাসক (ডিসি) হিসাবে নিয়োজিত থাকাকালীন নোয়াখালী জেলায় স্বাধীন বাংলাদেশের প্রথম পতাকা উত্তোলন করেছিলেন।

১৯৯০ সালে তিনি ২০৬তম ব্রোঞ্জ উলফ পুরস্কারে ভূষিত হন, যেটি বিশ্ব স্কাউট আন্দোলনের একমাত্র বিশেষ সম্মাননা। বিশ্ব স্কাউট কমিটির পক্ষ থেকে বিশ্ব স্কাউটিংয়ে অসাধারণ সেবার জন্য এই পুরস্কার প্রদান করা হয়।

মনযূর উল করীম ৪ ডিসেম্বর ২০১৭ সালে ঢাকার অ্যাপোলো হাসপাতালে মারা যান। তিনি ছেলে মুনাজ্জির শেহমত করিম, পুত্রবধু গুলনাজ আলম, তাঁর একমাত্র মেয়ে নওশিন ফারজানা করিম, জামাতা আমিনুল হক এবং ২ নাতি নাতনী রেখে যান।

 তথ্যসূত্র 

বিষয়শ্রেণী:১৯৩৬-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:ব্রোঞ্জ উলফ পুরস্কার বিজয়ী
বিষয়শ্রেণী:বাংলাদেশে স্কাউটিং ও গাইডিং